section_heading: Kritike
paragraph_text: Kritičar Guy Lodge u magazinu Variety je napisao: "Više nego zadovoljavajući nastavak Planeta majmuna: Postanak iz 2011. godine koji je sam po sebi bio bolji od očekivanog, ovaj živopisan i nasilan nastavak priče o majmunu Cezaru nadmašuje svog prethodnika u gotovo svakom tehničkom i konceptualnom aspektu, a Matt Reeves svojom sigurnom redateljskom rukom i žanrovskim elanom nadmašuje Ruperta Wyatta, redatelja prvog dijela."<ref> Todd McCarthy iz Hollywood Reportera napisao je da film "fantastično uspijeva u najmanje tri stvari koje je samostalno teško ostvariti: zadržati napetost priče od dva sata, ozbiljno poboljšati vrlo dobar početak franšize i producirati moćnu ljudskost koristeći majmunske likove. A što se vječnog razgovora o filmskim nastavcima tiče, Revolucija je za Postanak danas ono što je Carstvo uzvraća udarac bilo za Novu nadu. Da, toliko je bolji od svog prethodnika."<ref> Tim Robey iz Daily Telegrapha napisao je: "U filmu je vidljiva evidentna strpljivost i inteligencija kao i sudjelovanje s raznim idejama o diplomaciji, zastrašivanju, zakonu i vodstvu. Impresivno je koliko je film ispao dobar."<ref> Drew McWeeny iz HitFixa dao je filmu ocjenu "5+" i nadodao: "Revolucija nije samo dobar žanrovski film ili dobar ljetni hit. To je odličan znanstveno-fantastični film, točka, i općenito jedan od najboljih filmova godine."<ref>